CELEX: 32008R0572
Language: ro
Date: 2008-06-19 00:00:00
Title: Regulamentul (CE) nr. 572/2008 al Comisiei din 19 iunie 2008 de modificare a Regulamentului (CE) nr. 1238/95 privind nivelul taxei anuale și al taxelor pentru examinarea tehnică, datorate Oficiului Comunitar pentru Soiuri de Plante, precum și modalitatea de plată

20.6.2008   
            
            
               RO
            
            
               Jurnalul Oficial al Uniunii Europene
            
            
               L 161/7
            
         
      REGULAMENTUL (CE) NR. 572/2008 AL COMISIEI
   
   din 19 iunie 2008
   de modificare a Regulamentului (CE) nr. 1238/95 privind nivelul taxei anuale și al taxelor pentru examinarea tehnică, datorate Oficiului Comunitar pentru Soiuri de Plante, precum și modalitatea de plată
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 2100/94 al Consiliului din 27 iulie 1994 de instituire a unui sistem de protecție comunitară a soiurilor de plante (1), în special articolul 113,
   după consultarea Consiliului de administrație al Oficiului Comunitar pentru Soiuri de Plante,
   întrucât:
   
               (1)
            
            
               Regulamentul (CE) nr. 1238/95 al Comisiei din 31 mai 1995 de stabilire a normelor de punere în aplicare a Regulamentului (CE) nr. 2100/94 al Consiliului în ceea ce privește taxele datorate Oficiului Comunitar pentru Soiuri de Plante (2) stabilește taxele datorate Oficiului Comunitar pentru Soiuri de Plante (denumit în continuare „Oficiul”) și valoarea acestora.
            
         
               (2)
            
            
               Rezerva financiară a Oficiului a atins un nivel care depășește nivelul necesar pentru garantarea continuării activității sale. Din acest motiv, taxa anuală și taxele pentru examinarea tehnică au fost reduse. Rezerva financiară a Oficiului a scăzut în momentul de față la un nivel corespunzător, iar venitul ar trebui, prin urmare, să crească din nou, la un nivel care să fie suficient pentru echilibrarea bugetului Oficiului. În acest scop, taxa anuală și taxele pentru examinarea tehnică ar trebui să fie mărite.
            
         
               (3)
            
            
               În ceea ce privește noile soiuri, experiența câștigată cu grupurile de taxe pentru examinarea tehnică a planelor ornamentale a arătat că este necesar să se modifice anumite grupuri de taxe din respectiva categorie.
            
         
               (4)
            
            
               Pentru a facilita plata taxelor și a suprataxelor, ar trebui autorizată plata cu ajutorul cardurilor de plată, în condițiile și cu restricțiile care urmează a fi determinate de către președintele Oficiului.
            
         
               (5)
            
            
               În același timp termenii „ecu” și, respectiv, „ECU” ar trebui să fie înlocuiți cu termenii „euro” și, respectiv, „EUR” în tot cuprinsul Regulamentului (CE) nr. 1238/95.
            
         
               (6)
            
            
               Prin urmare, Regulamentul (CE) nr. 1238/95 ar trebui modificat în consecință.
            
         
               (7)
            
            
               Măsurile prevăzute în prezentul regulament sunt conforme cu avizul Comitetului permanent pentru protecția comunitară a soiurilor de plante,
            
         ADOPTĂ PREZENTUL REGULAMENT:
   Articolul 1
   Regulamentul (CE) nr. 1238/95 se modifică după cum urmează:
   
               1.
            
            
               La articolul 1 alineatul (2), termenul „ecu” se înlocuiește cu „euro”.
            
         
               2.
            
            
               La articolul 3 alineatul (2), literele (a), (b) și (c) se înlocuiesc cu următorul text:
               
                           „(a)
                        
                        
                           trimitere sau remitere de cecuri confirmate plătibile în euro la ordinul Oficiului;
                        
                     
                           (b)
                        
                        
                           virament în euro într-un cont giro al Oficiului;
                        
                     
                           (c)
                        
                        
                           plata într-un cont curent în euro al Oficiului; sau
                        
                     
                           (d)
                        
                        
                           plata cu ajutorul unui card de plată.”
                        
                     
         
               3.
            
            
               La articolul 7 alineatul (1), articolul 8 alineatul (1), articolul 10 alineatul (1) literele (a), (c) și (d), articolul 11 alineatul (1), articolul 13 alineatul (3) și articolul 14 alineatele (2) și (4), „ECU” se înlocuiește cu „EUR”.
            
         
               4.
            
            
               Articolul 9 alineatul (1) se înlocuiește cu următorul text:
               „(1)   Oficiul percepe de la orice titular de protecție comunitară a soiurilor de plante (denumit în continuare «titular»), o taxă pentru fiecare an al perioadei de protecție comunitară (denumită în continuare «taxă anuală»), care se ridică la 300 EUR pentru anul 2009 și pentru anii următori.”
            
         
               5.
            
            
               Anexa I la Regulamentul (CE) nr. 1238/95 se înlocuiește cu textul din anexa la prezentul regulament.
            
         Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Se aplică de la 1 ianuarie 2009.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 19 iunie 2008.
      
         
            Pentru Comisie
         
         Androulla VASSILIOU
         
         
            Membru al Comisiei
         
      
   
   
      (1)  JO L 227, 1.9.1994, p. 1. Regulament modificat ultima dată prin Regulamentul (CE) nr. 15/2008 plantelor (JO L 8, 11.1.2008, p. 2).
   
      (2)  JO L 121, 1.6.1995, p. 31. Regulament modificat ultima dată prin Regulamentul (CE) nr. 2039/2005 (JO L 328, 15.12.2005, p. 33).
   
      ANEXĂ
      Anexa I se înlocuiește cu următorul text:
      
         
            „ANEXA I
            Taxele pentru examinările tehnice, conform dispozițiilor articolului 8
            Taxa corespunzătoare examinării tehnice a unui soi, în conformitate cu articolul 8, va fi determinată în funcție de tabelul următor:
            
                        (în EUR)
                     
                  
                        Grup de costuri
                     
                     
                        Redevență
                     
                  
                        Grupul agricol
                     
                  
                        1
                     
                     
                        Culturi obișnuite
                     
                     
                        1 200
                     
                  
                        2
                     
                     
                        Culturi cu înmulțire vegetativă
                     
                     
                        1 700
                     
                  
                        3
                     
                     
                        Culturi de oleaginoase
                     
                     
                        1 340
                     
                  
                        4
                     
                     
                        Graminee
                     
                     
                        1 970
                     
                  
                        5
                     
                     
                        Culturi de sfeclă
                     
                     
                        1 300
                     
                  
                        6
                     
                     
                        Culturi de plante pentru fibre
                     
                     
                        1 160
                     
                  
                        7
                     
                     
                        Culturi cu dispoziții de testare speciale
                     
                     
                        1 340
                     
                  
                        8
                     
                     
                        Alte culturi agricole
                     
                     
                        1 340
                     
                  
                        Grupul plantelor ornamentale
                     
                  
                        9
                     
                     
                        Soiuri cu colectare de referințe vii, testare în seră, cultivare îndelungată
                     
                     
                        1 700
                     
                  
                        9A
                     
                     
                        Soiuri cu colectare de referințe vii, testare în seră, cultivare îndelungată și condiții speciale de protecție a plantelor
                     
                     
                        2 140
                     
                  
                        10
                     
                     
                        Soiuri cu colectare de referințe vii, testare în seră, cultivare de scurtă durată
                     
                     
                        1 610
                     
                  
                        11
                     
                     
                        Soiuri cu colectare de referințe vii, testare în aer liber, cultivare îndelungată
                     
                     
                        1 430
                     
                  
                        12
                     
                     
                        Soiuri cu colectare de referințe vii, testare în aer liber, cultivare de scurtă durată
                     
                     
                        1 300
                     
                  
                        13
                     
                     
                        Soiuri fără colectare de referințe vii, testare în seră, cultivare îndelungată
                     
                     
                        1 430
                     
                  
                        13A
                     
                     
                        Soiuri fără colectare de referințe vii, testare în seră, cultivare îndelungată cu o etapă de înmulțire suplimentară
                     
                     
                        2 140
                     
                  
                        14
                     
                     
                        Soiuri fără colectare de referințe vii, testare în seră, cultivare de scurtă durată
                     
                     
                        1 160
                     
                  
                        15
                     
                     
                        Soiuri fără colectare de referințe vii, testare în aer liber, cultivare îndelungată
                     
                     
                        1 250
                     
                  
                        16
                     
                     
                        Soiuri fără colectare de referințe vii, testare în aer liber, cultivare de scurtă durată
                     
                     
                        1 340
                     
                  
                        17A
                     
                     
                        Plante ornamentale, soiuri cu înmulțire prin semințe, testare în aer liber
                     
                     
                        1 450
                     
                  
                        18A
                     
                     
                        Plante ornamentale, soiuri cu înmulțire prin semințe, testare în seră
                     
                     
                        2 000
                     
                  
                        17, 18 și 19
                     
                     
                        Eliminat
                     
                     
                         
                     
                  
                        Grupul legumelor
                     
                  
                        20
                     
                     
                        Soiuri cu înmulțire prin semințe, testare în aer liber
                     
                     
                        1 430
                     
                  
                        21
                     
                     
                        Soiuri cu înmulțire prin semințe, testare în seră
                     
                     
                        1 790
                     
                  
                        22
                     
                     
                        Soiuri cu înmulțire vegetativă, testare în aer liber
                     
                     
                        1 970
                     
                  
                        23
                     
                     
                        Soiuri cu înmulțire vegetativă, testare în seră
                     
                     
                        1 610
                     
                  
                        Grupul fructelor
                     
                  
                        24
                     
                     
                        Arbori
                     
                     
                        1 790
                     
                  
                        24A
                     
                     
                        Soiuri de arbori cu colectare permanentă și amplă de referințe vii
                     
                     
                        2 500
                     
                  
                        25
                     
                     
                        Arbuști
                     
                     
                        1 790
                     
                  
                        26
                     
                     
                        Soiuri de viță-de-vie
                     
                     
                        1 790
                     
                  
                        27
                     
                     
                        Plante agățătoare
                     
                     
                        1 970”